b'\n_START_ARTICLE_\nBiserica de lemn din Corne\xc8\x99ti, Mure\xc8\x99\n_START_PARAGRAPH_\nBiserica de lemn din Corne\xc8\x99ti, comuna Ad\xc4\x83mu\xc8\x99, jude\xc8\x9bul Mure\xc8\x99 a fost construit\xc4\x83 \xc3\xaen anul 1839 pe vremea episcopului Ioan Lemeny, conform inscrip\xc8\x9biei ce se afla pe grinda pridvorului. Era folosit\xc4\x83 de comunitatea greco-catolic\xc4\x83. Biserica a fost demolat\xc4\x83.\n_START_SECTION_\nIstoric \xc8\x99i tr\xc4\x83s\xc4\x83turi\n_START_PARAGRAPH_\nBiserica avea planul dreptunghiular, absida altarului fiind circular\xc4\x83. Intrarea \xc3\xaen biseric\xc4\x83 se f\xc4\x83cea printr-o prisp\xc4\x83, aflat\xc4\x83 \xc3\xaen partea de vest a bisericii. La c\xc3\xa2tiva metri spre nord se afla clopotni\xc8\x9ba bisericii. At\xc3\xa2t clopotni\xc8\x9ba c\xc3\xa2t \xc8\x99i prispa au fost ad\xc4\x83ugate bisericii la inceputul secolului al-XIX-lea. Aceea\xc8\x99i surs\xc4\x83 ne informeaz\xc4\x83 c\xc4\x83 biserica era construit\xc4\x83 din lemn de brad \xc3\xaen timp ce prispa era f\xc4\x83cut\xc4\x83 din stejar._NEWLINE_Pe o grind\xc4\x83 a prispei se aflau urm\xc4\x83toarele inscrip\xc8\x9bii ce ne precizeaz\xc4\x83 momentul edific\xc4\x83rii bisericii:\xe2\x80\x9eMajter Kis P. Kis Istvan es Pavaji Vajna Ianos an 1839 erectum hoc templum sub Eppo Ioane Lemeny parocho et archidiacono Nemes Gregorio\xe2\x80\x9d, \xe2\x80\x9eMuntyan Prekup f\xc3\xb6kuratosagaba\xe2\x80\x9d, \xe2\x80\x9eRK jataja Tsrygis janstrsan\xe2\x80\x9d._NEWLINE_Lungimea total\xc4\x83 a bisericii era de aproximativ 16 metri, raza cercului absidei av\xc3\xa2nd aproximativ 3 metri. L\xc4\x83\xc8\x9bimea bisericii era de 6 metri._NEWLINE_\xc3\x8en apropierea mesei proscomidierului se afla o alt\xc4\x83 inscrip\xc8\x9bie: \xe2\x80\x9eAnul...Aceast\xc4\x83 biseric\xc4\x83...subt Ficotoria lui Muntean Precup Titoria lui Damian Ioan Miron Onu... Dragomir Roman Popovici Cosma, Ciargedi Ion \xc8\x99i Coco\xc8\x99 Nicolae zugr\xc4\x83vit Profirie \xc8\x99i Leon de la Feisa \xe2\x80\x9d_NEWLINE_De men\xc8\x9bionat c\xc4\x83 \xc8\x99i biserica de lemn din Che\xc8\x9bani a fost zugr\xc4\x83vit\xc4\x83 la 1769 de Popa Nicolae dela Feisa.'